31 ਅਕਤੂਬਰ 2011 ਦੁਨੀਆਂ ਦੇ ਇਤਿਹਾਸ ਦਾ ਇੱਕ ਅਹਿਮ  ਦਿਨ ਹੋ ਨਿੱਬੜਿਆ। ਇਸ ਦਿਨ ਦੁਨੀਆਂ ਦੀ ਅਬਾਦੀ 7 ਅਰਬ ਦਾ ਅੰਕੜਾ ਪਾਰ ਕਰ ਗਈ। ਕੀ ਇਸ ਗੱਲ ਦੀ ਖ਼ੁਸ਼ੀ ਮਨਾਉਣੀ ਚਾਹੀਦੀ ਹੈ ਜਾਂ ਅੰਤਰਮੁਖੀ ਹੋ ਕੇ ਸੋਚਣਾ ਚਾਹੀਦਾ ਹੈ ਕਿ ਅਸੀਂ ਕਿਸ ਦਿਸ਼ਾ ਵੱਲ ਜਾ ਰਹੇ ਹਾਂ। ਆਰਥਿਕ ਮੰਦੀ ਨੇ ਦੁਨੀਆਂ ਨੂੰ ਪਹਿਲਾਂ ਹੀ ਹਿਲਾ ਕੇ ਰੱਖ ਦਿੱਤਾ ਹੈ। ਦੂਜੇ ਪਾਸੇ ਵਧ ਰਹੀ ਅਬਾਦੀ ਲਈ ਲੋੜੀਂਦੇ ਵਸੀਲਿਆਂ ਦੀ ਘਾਟ ਪਹਿਲਾਂ ਹੀ ਚਰਚਾ ਵਿੱਚ ਹੈ। ਦੁਨੀਆਂ ਦੀ  ਅਬਾਦੀ ਨਾਲ ਪੁਲਾਂਘ ਪੁੱਟਦਿਆਂ ਭਾਰਤ ਨੇ ਵੀ 2011 ਵਿੱਚ 1 ਅਰਬ 20 ਕਰੋੜ 12 ਲੱਖ ਦਾ ਅੰਕੜਾ ਪਾਰ ਕਰ ਲਿਆ ਹੈ। ਭਾਰਤ ਵਰਗੇ ਮੁਲਕ ਨੂੰ ਇਸ ਵੱਲ ਸਖ਼ਤ ਕਦਮ ਚੁੱਕਣ ਦੀ ਲੋੜ ਹੈ।
 
ਪ੍ਰਸ਼ਨਃ  ਕਿਸ ਦਿਨ ਦੁਨੀਆਂ ਦੀ ਅਬਾਦੀ 7 ਅਰਬ ਦਾ ਅੰਕੜਾ ਪਾਰ ਕਰ ਗਈ?


ਉੱਤਰਃ  31 ਅਕਤੂਬਰ 2011 ਨੂੰ ਦੁਨੀਆਂ ਦੀ ਅਬਾਦੀ 7 ਅਰਬ ਦਾ ਅੰਕੜਾ ਪਾਰ ਕਰ ਗਈ।